**ТВОРЧЕСКА БИОГРАФИЯ**

на

КОНСТАНТИНА НЕНЧОВА ГУЛЯШКА

 Висше образование - магистърска степен българска филология в Софийския университет „Климент Охридски”. Специализира методи на логика, математика и кибернетика в лингвистиката. От 1964 година работи като асистент режисьор на

Юри Арнаудов и Леон Даниел в Студия за хроникални и документални филми. От 1967 година - до промяната на механизма за филмопроизводство работи като режисьор и сценарист в „Студия за хроникални и документални филми”, Студия за телевизионни филми „Екран”, Българска национална телевизия, Студия за научно-популярни филми „Време”, Армейски аудио-визуален център с художествен ръководител Георги Дюлгеров. От 1992 година работи като продуцент, сценарист и режисьор с ИА „Филмов център”. Преподавател в Нов български университет, департамент „Кино“, курс - „Киното в епохата на информационното общество“.

 Член на първия Национален съвет за кино

 Член на Управителния съвет и на Ревизионната комисия на Филмаутор, член на Управителния съвет на гилдия „Режисьори“в Съюза на българските филмови дейци, член на Художествения съвет на Експерименталната студия.

 Председател на журналистическо дружество „Екран“ в Съюза на българските журналисти. Автор на редица статии в печатните медии, които отразяват многообразието на културния и обществен живот в страната .

 Носител на многобройни награди и отличия : Награда с особена стойност – Наградата на „Европейското общество за образование и комуникации“ за документалния филм с подкрепата на НФЦ -”Велики Преслав - от гледна точка на вечността” – като „Уникален мултимедиен продукт“..

 Автор на 57 документални и 2 игрални филма по цикъла на Йордан Йовков „Ако можеха да говорят”.